PATVIRTINTA

Šilalės rajono savivaldybės

administracijos direktoriaus

2018 m. sausio 12 d. įsakymu Nr. DĮV-62

**ŠILALĖS RAJONO SAVIVALDYBĖS ADMINISTRACIJOS 2017 METŲ METINIŲ FINANSINIŲ ATASKAITŲ RINKINIO SUDARYMO BEI JO PATEIKIMO TERMINO TVARKOS APRAŠAS**

**I SKYRIUS**

**BENDROSIOS NUOSTATOS**

1**.** Vadovaujantis Lietuvos Respublikos viešojo sektoriaus atskaitomybės įstatymo 36 straipsnio 2 dalimi, Lietuvos Respublikos finansų ministro 2017 m. gruodžio 13 d. įsakymu Nr. 1K-454 „Dėl 2017 metų Konsolidavimo kalendoriaus patvirtinimo“ visi Šilalės rajono savivaldybės administracijos viešojo sektoriaus subjektai, teikiantys finansinių ataskaitų rinkinius pagal patvirtintą sąrašą (Šilalės rajono savivaldybės administracijos Buhalterinės apskaitos skyrius, Šilalės rajono savivaldybės administracijos Socialinės paramos skyrius, Šilalės rajono savivaldybės administracijos Finansų skyrius (ne iždas), seniūnijos), rengia ir teikia 2017 metų metinių finansinių ataskaitų rinkinį. Viešojo sektoriaus atskaitomybės įstatymas nustato viešojo sektoriaus subjekto finansinę atskaitomybę, ataskaitų rinkinio sudėtį, jų sudarymo reikalavimus, atsakomybę už rinkinio sudarymą ir pateikimą.

**II SKYRIUS**

**METINIŲ FINANSINIŲ ATSKAITŲ RINKINIO SUDARYMAS**

2. Šilalės rajono savivaldybės administracijos viešojo sektoriaus subjektai, teikiantys finansinių ataskaitų rinkinius pagal patvirtintą sąrašą (Šilalės rajono savivaldybės administracijos Buhalterinės apskaitos skyrius, Šilalės rajono savivaldybės administracijos Socialinės paramos skyrius, Šilalės rajono savivaldybės administracijos Finansų skyrius (ne iždas), seniūnijos), vadovaudamiesi Lietuvos Respublikos finansų ministro įsakymais, patvirtintais viešojo sektoriaus apskaitos ir finansinės atskaitomybės standartais (toliau –VSAFAS), už 2017 finansinius metus, sudaro metinių finansinių ataskaitų rinkinį ir pateikia Šilalės rajono savivaldybės administracijos Finansų skyriui iki 2018 m. vasario 19 d.:

2.1. finansinės būklės ataskaita, 2-asis VSAFAS „Finansinės būklės ataskaita“, 2 priedas;

2.2. veiklos rezultatų ataskaita, 3-asis VSAFAS „Veiklos rezultatų ataskaita“, 2 priedas;

2.3. grynojo turto pokyčio ataskaita, 4-asis VSAFAS „Grynojo turto pokyčių ataskaita“, 1 priedas;

2.4. pinigų srautų ataskaita, 5-asis VSAFAS „Pinigų srautų ataskaita“, 2 priedas;

2.5. finansinių ataskaitų aiškinamasis raštas, 6-asis VSAFAS „Finansinių ataskaitų aiškinamasis raštas“.

**III SKYRIUS**

**BAIGIAMOSIOS NUOSTATOS**

3. Šilalės rajono savivaldybės administracijos metinį finansinių ataskaitų rinkinį sudaro ir pagal 2017 m. konsolidavimo kalendorių pateikia į Viešojo sektoriaus apskaitos konsolidavimo informacinę sistemą (VSAKIS) Šilalės rajono savivaldybės administracijos Finansų skyrius.

4. Už viešojo sektoriaus metinių finansinių ataskaitų rinkinio sudarymą ir paskelbimą interneto svetainėje yra atsakingi viešojo sektoriaus subjekto vadovai.

|  |
| --- |
|  |